**Dagsorden til skolebestyrelsesmøde**

**Dato: 20. september 2021**

**MANDAG d. 20. sep. kl. 16.30 - 18.30**

**På Nyborg Heldagsskole, konferencelokalet.**

|  |  |
| --- | --- |
| **Deltagere:**  Ronni Schønemann – forælder (Formand)  Bo Rasmussen – forælder  Henriette Winther – forælder  Morten Sterling – forælder  Nathja Molsgaard – forælder  Jette Haunstrup – forælder  Karina Gottlieb – forælder  Henrik Bo Berggren - forælder (sup)  Stefan Wilkens – Eksternt medlem fra Skellerup  **Medarbejdere:**  Jeppe Dørup – TR lærere og medarbejderrepræsentant  Rasmus K. Jacobsen– TR pædagoger medarbejderrepræsentant  David Wulf Andersen – Viceskoleleder og referent  Miguel Svane - Skoleleder  **DAGSORDEN:** |  |

1. **Nyt fra Skoleleder, Formanden og Skellerup.**

Miguel bød velkommen til Henrik, der er nyt bestyrelsesmedlem.

Vi har samtaler til lærerstilling på torsdag, hvor Henriette er med i ansættelsesudvalget.

Miguel er blevet formand for Faglig Klub for Specialledere, der er en fagforeningsklub. Klubben har god faglig og politisk indflydelse på specialskoleområdet.

Der var ikke nyt fra formanden.

I Skellerup er der ved at komme gang i fællesspisningerne, ligesom man glæder sig til julemarked, torskespisning, dilletant og oktoberfest.

Motionsredskaberne ved klubhuset (Bytoften 25 ved Degnens Høj) bliver vedligeholdt, så de fortsat er i sikkerhedsmæssig forsvarlig stand. Skolen er velkommen til at benytte redskaberne.

1. **Status på corona restriktioner og elevernes og personalets hverdag.**

I kraft af at Corona ikke længere betragtes som samfundstruende sygdom, er Skolevæsnet gået over til opfordring til test frem for at hjemsende nære kontakter til smittede. Der testes fortsat én gang om ugen på skolen – nu også elever fra 9 år. Retningslinjerne er sendt ud til alle forældre på AULA.

Elever der er vaccinerede testes ikke på skolen – fornuften i dette blev drøftet.

Snakken om Corona ledte hen til muligheden for at blive vaccineret mod influenza, hvilket kunne give god mening. Der er ingen kendte planer at Nyborg Kommune vil tilbyde dette.

1. **Beslutning om skolebestyrelsens sammensætning ifh.t. at medlemmer forlader bestyrelsen før tid. Der skal bruges en ny suppleant og der skal konstitueres en ny Formand.**

**Henrik (far til Dennis i B) har tilbudt sig og deltager.**

**Formand konstitueres.**

Bestyrelsen konstituerede sig med følgende resultat:

Formand: Karina Gottlieb

Forældrerepræsentanter: Bo Rasmussen, Henriette Winther, Jette Haunstrup, Henrik Berggren.

Forældrerepræsentant, suppleanter: Morten Sterling og Nathja Molsgaard.

1. **Drøftelsespunkt om tradition: Skolen giver gave (150 kr.) ved konfirmation og nonfirmation. Bakker skolebestyrelsen op om dette, og kan der være problemer eller udeladelser ved at gøre dette?**

Bestyrelsen drøftede punktet, hvilket resulterede i mange overvejelser. Til slut blev der enighed om følgende:

Skolen gerne vil give en gave til en hvilken som helst fejring af et ”barn-til-voksen-ritual”. Det er op til det enkelte team at vurdere hvornår det giver mening at give gave.

1. **Skole og Forældre - Landsmøde 19. november. Er der nogle der vil deltage? Skolen kan finansiere et par pladser.**

[**https://www.skole-foraeldre.dk/artikel/skole-og-for%C3%A6ldres-landsm%C3%B8de-2021**](https://www.skole-foraeldre.dk/artikel/skole-og-for%C3%A6ldres-landsm%C3%B8de-2021)

Bo melder sig til og Karina overvejer. Der er mulighed for tilmelding frem til 30. september.

*Bemærk særligt NFS (Netværk for specialundervisning). Dér kan man tilmelde sig et formøde oveni, og det starter kl. 13 om fredagen.*

1. **Beslutning om hvorvidt Skolebestyrelsen ønsker at vi afholder en Åben Hus-dag en lørdag i foråret 2022. I så fald kan en skole- og arbejdsdag konverteres for at holde os på de 200 skoledage samt ifht. medarbejdernes arbejdstid.**

Et Åbent-Hus-arrangement kan bestå af en masse aktiviteter og værksteder rundt om på skolen, hvor personale og elever er værter. Forældre, familie og naboer er inviteret som gæster. Aktiviteterne på dagen er afstemt efter at det skal give mening for vores elever.

Det har tidligere været planlagt at afholde bestyrelsens årsmøde i forbindelse med Åbent Hus.

Bestyrelsen bakker op om at MED-udvalget og ledelsen arbejder videre med forslaget. Der skal bl.a. findes en fridag for både børn og voksne, til erstatning for den ekstra lørdag i skole/på arbejde.

1. **Evt.**

**Herunder afsked med afgående Formand - Ronni.**

Miguel takkede på skolens vegne Ronni for indsatsen som bestyrelsesformand og overrakte ham en ”kurv”.

***Næste møde er den 1. november.***